Pelerinajul de Sf. Dumitru din București a fost anulat. Anunțul făcut de Ludovic Orban.
Pelerinajul de Sf. Dumitru din Capitală nu va avea loc. Motivul deciziei este acela că riscul de infectare cu Covid-19 este foarte mare. "Sunt convins că și în Biserica Ortodoxă există înțelegere pentru această decizie“, a spus Orban.
"Exerciţiile negative de imaginaţie la cel mai înalt nivel referitoare la comportamentul oamenilor credincioşi (declaraţi aprioric suspecţi), la capacitatea de organizare a Bisericii (altfel partener social exemplar al autorităţilor) şi la importanţa prezenţei şi manifestării faptului religios în societate pot fi realmente ofensatoare. Lipsa dialogului interinstituţional, a cooptării în reflecţia asupra deciziilor cu impact public major referitoare la suspendarea, fie şi temporară, a unor libertăţi fundamentale, precum libertatea religioasă, a unor experţi în domenii conjunctural conexe ale zonei politicului şi sănătăţii publice, denunţă un excesiv superior dispreţ faţă de realitate socială imediată. Aceasta e mult mai complexă decât le pare celor ce cred că poate fi oricând şi cu orice consecinţe modificată. Organismul comunitar funcţionează firesc doar în stare de echilibru izvorât din discernământ şi dialog pentru care Biserica pledează permanent. Ca şi pentru respectarea tuturor regulilor de natură sanitară ce se impun acum“, spun reprezentanţii Patriarhiei Române.Ludovic Orban a anunțat că pelerinajul de Sf. Dumitru, din București, nu va avea loc, din cauza riscului crescut de infectare cu noul coronavirus."Sunt un om credincios, sunt un om care respect biserica, care am fost alături de proiectele bisericilor, dar riscul este foarte mare. Foarte mulți din credincioșii care participă la aceste sărbători religioase, la aceste pelerinaje sunt oameni în vârstă, care sunt expuși unor riscuri foarte mari“, a spus Ludovic Orban.Premierul crede că Biserica Ortodoxă va înțelege această decizie."Știm că în parohii se organizează deplasări cu autocarul, cu microbuzul în condiții în care nu putem să le controlăm. E foarte greu de asigurat condițiile de distanțare fizică și de protejare a persoanelor. Sunt convins că și în Biserica Ortodoxă există înțelegere pentru această decizie și îi rog pe credincioși să înțeleagă că nu facem decât să le protejăm sănătatea“, a explicat Orban.Pelerinajul la sărbătoarea Sfântului Cuvios Dimitrie cel Nou, Ocrotitorul Bucureştilor, prăznuit la 27 octombrie, era organizat în fiecare an de Patriarhia Română şi Arhiepiscopia Bucureştilor.